Ամերիկացիներ կ՚ըսեն. «Եթէ կեանքի մէջ յաջող մարդ ըլլալ կ՚ուզես՝ ամէն մարդու ըրածէն տարբեր, աննախընթաց եւ եզական բան մը ըրէ։ Իսկ եթէ չես կրնար աննախընթաց եւ եզական բան մը ընել՝ ամէն մարդու ըրածը ըրէ. բայց ամենալաւը եւ կատարեալը ըրէ՛»։ Այս խօսքէն կը հետեւի, թէ երբ ամէն մարդ ինքն իրեն համար կ՚աշխատի եւ ուրիշին օգտին համար ո՛չինչ կ՚ընէ, այն որ կ՚աշխատի եւ իր աշխատանքի արդիւնքէն բաժին կը հանէ նաեւ ուրիշներու համար, այսինքն օգտակարութիւն կ՚ունենայ, անիկա «եզական» գործ մը ըրած կ՚ըլլայ եւ պէ՛տք է «յաջող» համարուի կեանքի մէջ։